Nyeste Skilderie af Kiøbenhavn, 1814-06-20
Prindsregenten vilde have kjørt Monarkerne imøde, men i det han belavede sig dertil, overraskedes han med et Besøg af Kongen af Preussen og hans Sønner, som ligesaa ubemærkede vare traadte af i Clarence House Kl. 3, og kort derefter tillige af Keiser Alexander. Alle de fyrstelige Personer bleve en rum Tid sammen, og Kl. 9 lod Keiseren af Rusland sin Ankomst melde hos Dronningen. Strax efter Ankomsten til Dower havde Kongen af Preussen ved egenhændige Breve udnavnt Marschal Blücher til Fyrste af Wagstadt, Baron Hardenberg til Fyrste af Hardenberg, General York til Greve af Wartenberg, og General Bulow til Greve af Dennewitz. Den nye Fyrste af Wagstadt kom til London samme Dags Eftermiddag Kl. 6, og hans Jndtog lignede en fuldkommen Triumph; 2de Oberster førte ham op til Prindsregenten, som strax omhængte ham et blaat Baand med sit Portrait, rigelig besat med Diamanter, hvilket Marschallen modtog knælende og med et Haandkys. Paa Veien fra Palladset til hans længe bestemte Bopæl krøbe nogle af den jublende Mængde op i Vognen til Marschallen, og hele Natten igjennem var Pladsen der udenfor fuld af Folk. Om Onsdagen den 8de besaae Monarkerne Haverne i Kensington, Cumberlandhouse, og besøgte Kl. 5 Dronningen, og spiste hos Prindsregenten til Middag. Torsdag besøgte Man St. Paulskirken, Kl. 2 holdt Prindsregenten et stort Ordenscapitul af Hosebaandsordenen, hvori Kongen af Preussen optoges, tillige forelæstes Keiser Frantsses Tilladelse for Prindsregenten, samt Lorderne Liverpool og Castlereagh af modtage det gyldne Skinds Orden, uden at aflægge den sædvanlige Eed. Derefter overgav Lordmajoren og Londons Formænd en Lykønskning for Freden. Om Fredagen faae Monarkerne et Heste Veddeløb ved Ascot, og spiste hos Dronningen paa Windsor. Om Løverdagen besaae Keiseren af Rusland og Hertuginden af Oldenborg Englands Bank, begave sig derfra til St. James, hvor Londons Lordmajor og Ældste overrakte en Adresse fra Staden London, hvilken Hs. Maj. besvarede paa Engelsk. Paa samme Tid overbragtes ogsaa Kongen af Preussen en lignende Adresse, som han besvarede paa Tydsk, der strax oversattes paa Engelsk. Tillige blev det russiske Handelsselskab forestillet sin Souverain. Til Middags spiste begge Monarkerne hos Grev Liverpool, og begav sig derfra til den italienske Oper, hvor Prindsregenten tog Plads imellem Begge, og Tilskuerne, hvoraf Huset naturligviis var fuld proppet, fordrede God fave the King, som Monarkerne sang med. Efter denne Sang indfandt ogsaa Prindsessen af Walles sig i hendes Loge, og blev hilset med fuldkomneste Agtelse saavel af Monarkerne som af Prindsregenten. Efter Operen spistes til Aftens hos Lord Castlereagh. Om Søndag Formiddag bivaanede Kongen og hans Slægtninge Gudstienesten i Westminster Kirke, men Keiseren og Storfyrstinden i et Privat kapel i Welbek-Street. Derefter spadserede begge Majestæter i Hydepark med et Følge af over 100 Personer, og igiennem en forfærdelig Trængsel af Tilskuere. Om Aftenen gav Prindsregenten et kongeligt Maaltid. Om Mandagen seilede begge Monarkerne med Prindsregenten paa Admiralitets Barken til Woolwich, hvor de bestege Linieskibet Nelson, paa 120 Canoner, og modtoges og omgaves med alle mulige ved saadan Leilighed anvendelige Høitideligheder. Derefter besaae de Tøihuset, og lod sig vise Opstianingen af Congrewske Raketter under Opfinderens Bestyrelse. J Kasernerne indtog man Forfriskninger og vendte tilbage over Greenwich. Til Middags spistes denne Aften hos Marqvis Stafford, og Natten tilbragtes hos Grevinde Cholmondeley med Bal og Souper. Jmorges (den 14de) ere Monarkerne reiste til Oxford, og ville underveis besee Blendheimhouse, hvor Lord Spencer vil beværte dem, Næste Løverdag vil Staden London give Souverainerne den længe omtalte store Fest, hvis Omkostninger anslaaes til 20,000 Guineer. J Portsmouth gjøres Anstalter til en Lystfægtning til Søes. – I Gaar forelagdes Parlamentet dette Aars Udgivets=Budget, som er for England og Jrland tilsammen: 75,624,571 Pd. Sterl. (omtrent 9000 Mill. Rd. De.) Laanes skal hertil 24 Millioner.